48. schôdza NR SR - 6.deň - B. popoludní
Dátum: 2015-03-18
Poslanec: Kuffa, Štefan (OĽANO)
Druh vystúpenia: Vystúpenie v rozprave

134. Ďakujem za slovo. Aby sme nezostali ticho, toto plénum pri tak peknej sérii návrhov zákonov, musím priateľov z KDH pochváliť tuná za tú, celú tú sériu, ktorú tuná predkladajú. Možno ako otec a živiteľ väčšej rodiny tak si dovolím aj viackrát vystúpiť, však neni to k tej istej veci. Ono tak presne je to, nestačí mať len deti a však ich a ako živiteľ sa o ne starať. A to je vlastne predmetom návrhu tohto zákona, že tu je, v podstate ide o nepriamu podporu rodín s deťmi prostredníctvom daňových opatrení. Je to efektívnejšia forma pomoci a myslím, že tých 20 eur na jedno dieťa mesačne je veľmi veľkou pomocou v každej rodine aj tá odpočítateľná položka 1 200 eur je nezanedbateľná. A o to keď sa zvýši ten príjem v tej rodine, tak o to je to lepšie. A naozaj tak ako je to uvedené v dôvodovej správe, aby rodiny sa nedostávali do pasce chudoby. Naozaj mnohé rodiny, ktoré majú viac detí, nie je ľahké naozaj uživiť túto rodinu, starať sa o ne a ako živiteľ rodiny veľakrát zabezpečiť tú rodinu, veľakrát sa stáva to, že pri väčšom počte detí tá matka je, dlhodobo je doma a takáto rodina je odkázaná na jeden príjem. Veľakrát ma to mrzí, keď sa môžem, z tých viacdetných a početnejších rodín tuná posmievame, nie je to na smiech a nie je to, nie je ľahké uživiť takúto rodinu. Myslím si, že hovorím o normálnych rodinách, tam, kde rodičom obom záleží na výchove detí a kde chcú vychovať naozaj platných členov tejto našej spoločnosti, a aby boli v budúcnosti raz prínosom aj pre túto spoločnosť. Aj tá solidarita, ktorá sa tuná vyjadruje, tak aby tá solidarita bola viac vyjadrená k tej vlastnej rodine, lebo naozaj sú tie trendy, a sme to spomínali minulý týždeň a nie málo takých manželských párov alebo párov, ktoré jednoducho spolu žijú a odmietajú mať deti. Je rozdiel medzi manželskými pármi, ktoré nemôžu mať deti, ale je rozdiel, ktoré môžu mať a z egoistických dôvodov ich mať nechcú. No raz keď budú starí, tak kto sa bude o tieto deti starať, no budú sa starať práve deti a možno práve z takých rodín, ktoré veľakrát treli núdzu a biedu. Obyčajne tieto decká, zo skúsenosti môžem povedať, hovorím o normálnych rodinách, nie deviantných, ale normálnych rodinách, sú veľmi schopní, veľmi sú adaptabilní, životaschopní, sú to veľakrát zruční remeselníci a veľakrát sú to vzdelaní ľudia s vysokoškolským vzdelaním a veľakrát je to tak, že sú na čele možno úspešných firiem, spoločností, vynálezov, patentov, z histórie by sme to poznali. Rovnako vítam v tomto návrhu zákona, naozaj tento návrh je taký jednoduchý, a že sa vypúšťa príslušné ustanovenie § 11, hej, z platného zákona, ktorý je v platnosti, ktorým sa v podstate v roku 2014 obmedzilo uplatnenie nezdaniteľnej časti základu dane na manželku. Takto v podstate rodiny, rodinám vypadol príjem mesačný 60 eur, tak ako pán kolega to tu spomínal, je to 720 eur ročne. Pre rodiny, ktoré naozaj žijú veľakrát skromne, dovolím si povedať, možno aj chudobne, mnohí z nás by sme ich zaradili, že žijú chudobne. Veľakrát sú situácie také, že kde ten otec rodiny pracuje aj cez to všetko, že tým príjmom, ten príjem, ktorý prináša pre takú viacčlennú rodinu, nedosahuje životné minimum. Cez to všetko takýto otec sa usiluje. Myslím si, že aj táto spoločnosť je povinná, aby docenila takéto úsilie rodičov, ktorí chcú vychovať tieto deti. Predkladateľom ďakujem za návrh tohto zákona, aby som nebol len kritický ku svojim kolegom, ktorí tu predkladajú zákony, ale aby som aj pozitívne sa vyjadroval k návrhom zákona. Ja som to už povedal, ale zopakujem to. Vždy som ochotný stáť na strane spravodlivosti, dobra a na strane možno veľakrát menšiny a utláčaných, aj keď to nie je pohodlné, častokrát človek je terčom posmechu, možno útokov, ale také ja mám predsavzatie. Myslím si, že ani iný nebudem. Ďakujem za pozornosť.